|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | UMH22010144 Frumvarp til laga um breytingu á lögum nr. 78/2002 um niðurgreiðslu húshitunarkostnaðar (niðurgreiðsla) |
| **Ráðuneyti /verkefnisstjóri** | Umhverfis- og auðlindaráðuneyti. |
| **Innleiðing EES-gerðar?** | Já  Nei |
| **Dags.** | 28.1.22. |

|  |
| --- |
| 1. **Úrlausnarefni** |
| 1. **Forsaga máls og tilefni**   Notendur sem njóta niðurgreiddrar rafhitunar eiga þess kost að sækja um eingreiðslu til Orkustofnunar vegna kaupa á varmadælu. Varmadælur bæta orkunýtingu og geta lækkað bæði rafhitunarkostnað notenda sem og niðurgreiðslukostnað af hálfu ríkisins.   1. **Hvert er úrlausnarefnið?**   Núverandi stuðningskerfi felur í sér eingreiðslu byggða á krónutölu niðurgreiðslna á hverju dreifisvæði sem þýðir að styrkur getur verið mishár eftir svæðum. Kerfið hefur reynst þungt og óskilvirkt í framkvæmd enda felur það í sér hátt flækjustig fyrir notendur og tímafreka umsýslu Orkustofnunar, en áform þessi stefna að því að einfalda niðurgreiðslukerfið og fjölga með því varmadælum, sem hefðu í för með sér ávinning fyrir neytendur, ríki, raforkukerfið og orkuskipti.   1. **Að hvaða marki duga gildandi lög og reglur ekki til?**   Núverandi stuðningskerfi sem fjallað er um undir lið 2 hér að framan er bundið í lög og verður ekki breytt án lagabreytingar. |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Stjórnvöld stefna að orkuskiptum en það kemur fram í ýmsum áætlunum hins opinbera, t.d. þingsályktun um aðgerðaráætlun um orkuskipti, aðgerðaráætlun í loftslagsmálum og orkustefnu.  Í fjármálaáætlun eru sett fram aðgerðir um orkuskipti undir málefnasviði 15 og 17.  Þá felur frumvarpið í sér einföldun á stjórnsýslu í samræmi við stefnu stjórnvalda.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Stefnt er að einfaldari og sanngjarnara kerfi í kring um mótframlag ríkisins til notenda vegna kaupa á varmadælu og stuðla þannig að aukinni notkun varmadæla. |
| 1. **Leiðir** |
| 1. **Ekkert aðhafst - hvaða afleiðingar hefði það?** Kerfið væri háð þeim annmörkum sem lýst er í A.2. 2. **Önnur úrræði en lagasetning sem metin hafa verið**   Endurgreiðslukerfið er lögbundið og verður ekki breytt án lagabreytingar.   1. **Mögulegar leiðir við lagasetningu**   Breyting á afmörkuðum þætti laga nr. 78/2002. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni**   Aðrar leiðir en breyting á afmörkuðum þætti laga nr. 78/2002 eru ekki raunhæfar.   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**   Áformað er að gera breytingu á 12. gr. laga nr. 78/2002 um niðurgreiðslu húshitunarkostnaðar. Í ákvæðinu er fjallað um fjárhæð styrkja. Áformað er að umorða 1. mgr. með þeim hætti að styrkir á grundvelli 5. tölul. 11. gr. (þ.e. styrkir til kaupa á varmadælu) miðist við tiltekið hlutfall af kostnaði vegna kaupa á búnaðinum. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?**   Nei.   1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**   Nei.   1. **Er önnur grundvallarlöggjöf sem taka þarf tillit til?**   Nei. |
| 1. **Samráð** |
| 1. **Hverjir eru helstu hagsmunaaðilar?**   Almenningur**,** Orkustofnun, raforkuframleiðendur og söluaðilar raforku. Samorka.   1. **Er skörun við stjórnarmálefni annarra ráðuneyta?**   Nei.   1. **Samráð sem þegar hefur farið fram**   Samráð hefur farið fram með Orkustofnun.   1. **Fyrirhugað samráð**   Áframhaldandi samráð við Orkustofnun, samráð við Samorku, birting áforma og frumvarps á samráðsgátt, |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal**   Breytingin getur aukið orkunýtni raforkukerfisins umtalsvert og raunhæft er að sækja allt að 110 GWh af raforku sem m.a. má nýta til orkuskipta í samgöngum. |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?**   Já.   1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**   Breytingin þarf ekki sérstakan aðlögunartíma.   1. **Hvaða forsendur þurfa að vera fyrir hendi til að lagasetning beri árangur?**   Notendur sem njóta niðurgreiddrar rafhitunar séu meðvitaðir um þann kost að fá mótframlag vegna kaupa á varmadælu.   1. **Mælikvarðar á árangur og útkomu**   Fjöldi umsókna um mótframlag vegna kaupa á varmadælu.   1. **Hefur verið hugað að því að afla gagna til að meta árangur þegar þar að kemur?**   Gert er ráð fyrir úttekt Orkustofnunar á árangri lagabreytinganna. |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað** 2. **Önnur fylgiskjöl eftir atvikum** |